अस्थमा के मरीजों को Corona से बचने के लिए बरतनी होंगी ये सावधानियां
Channel: Arth Parkash TV
Date: 28/09/2020

#Corona #Asthma #Covid19 #Patients 
कोरोना काल में कई तरह की सावधानियां रखने की सलाह दी जा रही है, जैसे सोशल डिस्टेंसिंग, साफ-सफाई, मास्क का इस्तेमाल ताकि इस संक्रमण की चपेट में आने से वे बच सकें। वहीं ऐसे लोग जो पहले से किसी बीमारी से पीड़ित हैं, उन्हें इस बात को बिलकुल भी अनदेखा नहीं करना चाहिए। वरना उनकी सेहत पर इसका बुरा प्रभाव पड़ सकता है। साथ ही अपनी सेहत की खास देखभाल करने की भी जरूरत है। यही बात लागू होती है अस्थमा के मरीजों पर। ऐसे लोग, जो अस्थमा जैसी सांस की समस्या से जूझ रहे हैं, उन्हें अपनी सेहत को लेकर खास सावधानी बरतने की जरूरत है।
अस्‍थमा एक ऐसी स्थिति है जिसमें सांस की नली में सूजन आ जाती है। इसके चलते सांस लेने में तकलीफ होती है। सांस की नलियों में अतिरिक्‍त म्‍यूकस बनने लगता है। सांस लेने में तकलीफ के कारण खांसी आती है व नलियों के सिकुड़ जाने से दम फूलता है।